עיוורת אני וגם האהבה. הולכת אותי שולל, היישר אל התהום שאת סופה איני רואה. אחיזת עיניים. רק תרמית. מראות עשן ותיבות חסרות תחתית. כמה שרציתי אותך, לראות כמו שצריך - אותך האמיתי. לא ראיתי, אבל להריח יכולתי - לנשום אותך לתוכי, לא יכולתי לראות בבירור, כי המשקפיים שלי התכסו באדים. וכשנישקת אותי בקור בחוץ והפשרת את הקור שהיה לי בפנים, היית מושלם. כנראה שהסתכלתי דרך המשקפיים הוורודים של גרגמל, כי פתאום כשפגשתי אותך הייתי מטושטשת לגמרי. נראית לי הטוב מכולם. הידע ואת החיים. משקפיים בגודל של טלסקופ - זה מה שמקבלים כשמנסים להעשיר את אולי יותר מדי מחשב, טלויזיה וספרים, יפות, אבל כל-כך דפוקות. ירשתי מההורים שלי עיניים איומות, לא רואה ממטר - אפילו לא דברים בקרבתי.